Diari Oficial de la Generalitat Valenciana


Sumari del DOGV 7854, del 19-08-2016 (2016/6345)

Informe ambiental i territorial estratègic de l'expedient de modificació puntual del Pla de Reforma Interior M-20 i TI-13 la Cala-2 i de l'ordenació detallada del PGOU: parcel·la R-5 de l'àmbit TI-13 la Cala (La Vila Joiosa) i document inicial estratègic i estudi d'integració paisatgístic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7854

Data del DOGV
:   19-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6345


Data del document
:   21-07-2016

Organisme emissor
:   Ajuntament de la Vila Joiosa

Tipus de document
:   Ordre

Descriptors 

:   * Vila Joiosa, la
    * pla d'urbanisme
    * administració local

Informe ambiental i territorial estratègic de l'expedient de modificació puntual del Pla de Reforma Interior M-20 i TI-13 la Cala-2 i de l'ordenació detallada del PGOU: parcel·la R-5 de l'àmbit TI-13 la Cala (La Vila Joiosa) i document inicial estratègic i estudi d'integració paisatgístic. [2016/6345]  
Mitjançant aquest edicte, en compliment del que estableix l'article 51.7 de la LOTUP, es publica la Resolució d'Alcaldia número 2533, de 20 de juliol de 2016, que disposa, en la part dispositiva, el següent:   
  
  
«Resolc:  
Primer. Concloure que la proposta de modificació puntual del PRI M-20 i TI-13 la Cala 2 i de l'ordenació detallada del PGOU: parcel·la R-5 de l'àmbit TI-13 la Cala (La Vila Joiosa), presentada amb RE número 7200928106, no té efectes significatius sobre el medi ambient, d'acord amb els criteris establits en l'annex VIII de la LOTUP.   
  
Segon. Resoldre favorablement l'avaluació ambiental i territorial estratègica pel procediment simplificat de la modificació puntual del PRI M-20 i TI-13 la Cala 2 i de l'ordenació detallada del PGOU: parcel·la R-5 de l'àmbit TI-13 la Cala (La Vila Joiosa), i considerar més adequada mediambientalment l'alternativa 3 inclosa en el DIE.  
  
Tercer. Donar compte del contingut de la resolució de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, i incloure aquest informe en la documentació de l'instrument de planejament urbanístic a l'efecte de fer-lo sabedor tant a l'òrgan promotor com a l'òrgan substantiu.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana, a l'efecte previst en l'article 51.7 de la LOTUP.  
Cinqué. Fer la declaració expressa que la resolució de l'informe ambiental i territorial estratègic pel procediment simplificat no és susceptible de cap recurs ja que es considera un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè s'hi puguen utilitzar els mitjans de defensa que s'estimen pertinents segons dret.  
Sisé. Fer la declaració expressa que l'informe ambiental i territorial estratègic pel procediment simplificat en perdrà la vigència i cessarà la producció dels efectes que li són propis, si una vegada publicat en el Diari Oficial de la Comunitat Valenciana no s'ha aprovat el pla o programa en el termini màxim de quatre anys des de la publicació. En aquest cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
Seté. Requerir el promotor de l'actuació perquè aporte l'instrument de planejament adaptat al que s'ha fet públic en aquest informe amb l'ampliació de les reculades a vials, i que haurà d'incloure el preceptiu estudi d'integració paisatgística.»  
Cosa que faig pública als efectes que pertoquen.  
  
La Vila Joiosa, 21 de juliol de 2016.- L'alcalde: Andrés Verdú Reos.